wickkiey/tamil-wikipedia-markdown huggingface dataset:
# விம்பிசார கதை

**விம்பிசார கதை** அருணாசலம் 09 1 என்னும் தமிழ்நூல் நீலகேசி உரை என்னும் உரைநூலில் நான்குவரி ஆசிரியப்பாப் பகுதி ஒன்றுடன் குறிப்பிடப்பட்டுள்ள நூல் ஆகும். இது ஒன்பதாம் நூற்றாண்டில் தோன்றியது.  
## பாடல்
:உலுப்பிணி வனத்தில் ஒண்குழைத் தேவி  
:வலம்படு மருங்குல் வடு தோயுறாமல்  
:ஆன்றோன் அவ் வழித் தோன்றினன் ஆதலின்  
:ஈன்றோள் ஏழ் நாள் இன் உயிர் வைத்தாள்.  
## விம்பிசாரன் கதை
:விம்பிசாரன் மகத நாட்டைக் கி.மு. 540-490 ஆண்டுகளில் ஆண்டுவந்தான். மனைவியையும், மகனையும், செல்வத்தையும் துறந்து மொய்ஞ்ஞானம் தேடி வெளிப்பட்டுத் திரிந்த புத்தர், விம்பிசாரனின் யாகத்தில் பலியிடச் சென்ற ஆடுகளைப் பின்தொடர்ந்து சென்று மன்னனுக்கு நல்லறிவு புகட்டி ஆடுகளைக் காப்பாற்றி மன்னனைத் தன் நெறியில் ஒழுகச் செய்தார். இதனால் விம்பிசாரன்மீது பொறாமை கொண்ட **தேவதத்தன்** பிம்பிசாரனின் மகனாகிய **அஜாத சத்துரு** என்பவனைத் தன்வயப்படுத்திக்கொண்டு அவன்மூலம் விம்பிசாரனைச் சிறையிலிட்டு, புத்தருக்கும் பல கொடுமைகள் செய்தான். சிறையில் தந்தையைப் பட்டினி போட்டான. தன் தாயார் தன் தந்தைக்கு மறைவாக உணவு தருவது அறிந்து அதனையும் தடை செய்ததோடு, தந்தையையும் கொன்றான். கடைசியாக அஜாத சத்துருக்கு ஒரு மகன் பிறந்தான். அப் பிள்ளைமீது அன்பு கொண்ட அவன் தான் தன் தந்தைக்குச் செய்த கொடுமைகளை எண்ணி வருந்தினான். - இது விம்பிசாரன் கதை. இந்தக் கதை இந்த நூலில் கூறப்பட்டிருந்தது எனலாம்.  

## தொடர்புடைய பாடல்
:பாசடைப் போதிப் பேர் அருள் வாமன்  
:வரையா ஈகை போல யாவிரும்  
:கொடைப்படு வீரக் கொடை வலம்படுதலின்  
:முன்னர் ஒருமுறைத் தன் உழை இரந்த  
:அன்பு இல் அரக்கர் வேண்டு அளவும் பருக  
:என்பு தொறும் கழிப்பித் தன் மெய் திறந்து வாக்கிக்  
:குருதிக் கொழும்பதம் கொடுத்ததும் அன்றிக்  
:கடுந்துயர்ப் பட்ட கள்ளப் புறவின்  
:மாய யாக்கை சொல்லிய தான் தன்  
:உடம்பு நிறுத்துக் கொடுத்ததும் அன்றி.  
இப் பாடலில் 'போதிப் பேரருள் வாமன்' என்பது புத்தனைக் குறிக்கும் எனக் கொண்டு இந்தப் பாடலும் 'விம்பிசார கதை' நூலின் பகுதியாக இருக்கலாம் என்பது மு. அருணாசலம் கருத்து.  

## அடிக்குறிப்பு
# வானவில் கிளி


**வானவில் கிளி** (*Rainbow Lorikeet*, *Trichoglossus haematodus*) என்பது ஆஸ்திரலேசியாவில் உள்ள ஒரு வகைக் கிளியாகும். இது கிழக்கு சீபோட், வடக்கு குயின்ஸ்லாந்து முதல் தெற்கு ஆஸ்திரேலியா, தாசுமேனியா ஆகிய இடங்களில் பொதுவாகக் காணப்படுகிறது. இதன் வாழ்விடங்களாக பொழில், கடற்கரையோரப் புதர், மரக்காடு ஆகிய பகுதிகள் உள்ளன. வானவில் கிளிகள் பேர்த், மேற்கு ஆஸ்திரேலியா; ஓக்லாந்து, நியூசிலாந்து; ஆங்காங் ஆகிய இடங்களுக்கு அறிமுகப்படுத்தப்பட்டன.
# தனிமையின் நூறு ஆண்டுகள் (நூல்)


**தனிமையின் நூறு ஆண்டுகள்** (*One Hundred Years of Solitude*) என்னும் இந்தப் புத்தகம் கபிரியேல் கார்சியா மார்க்கேஸ் என்ற கொலம்பிய எழுத்தாளரால் ஸ்பானிஷ் மொழியில் 1967இல் எழுதப்பட்ட *Cien años de soledad* என்ற நாவலின் தமிழ் மொழி பெயர்ப்பு ஆகும். இந்நூல் அதிகாரப்பூர்வமாக 37 மொழிகளில் மொழிபெயர்க்கப் பட்டு இருக்கிறது. ஜூன் 2013 இல் தமிழில் மொழிபெயர்க்கப்பட்டு வெளியிடப்பட்டது. இந்நாவலுக்காக மார்க்கேசுக்கு 1982ஆம் ஆண்டு நோபல் பரிசு அளிக்கப்பட்டது.  

"கடந்த ஐம்பது ஆண்டுகளில் உலக மொழிகளில் வெளிவந்தவற்றில் மகத்தான படைப்பு தனிமையின் நூறு ஆண்டுகள்" என்கிறார் சல்மான் ருஷ்டி.  

ஹோசே அர்க்காத்தியோ புயேந்தியா என்பவர் வெகு சில குடும்பங்களை அழைத்துக் கொண்டு நாடோடியாக அலைந்து மகாந்தோ என்னும் ஊரை உருவாக்குகிறார். ஹோசே அர்க்காத்தியோ புயேந்தியாவின் குடும்பத்தோடு சேர்ந்து மகோந்தோ கிராமமும் நகரமாக வளர்கிறது. அவரது குடும்பத்தைப் போலவே, அந்த நகரத்துக்கும் சிக்கல்கள் வருகின்றன. அந்தக் குடும்பத்தின் ஏழு தலைமுறை சந்ததியினர்கள் வழியாக இந்த நகரத்தின் கதையும் சொல்லப்படுகிறது.  

மார்க்கேசால் செழுமைப்படுத்தப்பட்ட மாய யதார்த்த வகையைச் சேர்ந்ததாக இந்த நாவல் அமைந்திருக்கிறது.
# கடம்பத்தூர்


**கடம்பத்தூர்** (Kadambathur) என்பது இந்திய மாநிலமான தமிழ்நாட்டின் திருவள்ளூர் மாவட்டத்தின் திருவள்ளூர் வட்டத்தில் உள்ள கடம்பத்தூர் ஊராட்சி ஒன்றியத்தின் தலைமையிடம் ஆகும். கடம்பத்தூர் ஊராட்சியில் அமைந்த கடம்பத்தூர், சென்னை நகரத்தின் **புறநகர்** பகுதியாகும். 2011 மக்கள் தொகை கணக்கெடுப்பின்படி 11,235 மக்கள் இங்கு வசிக்கின்றனர்.  

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  

## தொழிற்சாலைகள்
சில ஆண்டுகளுக்கு முன்னர் விவசாயம் இந்த நகரம் முக்கிய தொழிலாகவே இருந்தது. இப்போது கிட்டத்தட்ட அனைத்து விவசாய நிலங்களும் குடியிருப்பாகவும் தொழிற்சாலைகளாகவும் மாற்றப்படுகின்றன. *ஹிந்துஸ்தான் மோட்டார்ஸ்* (*கேட்டர்பில்லர்*), சென்னை மகிழுந்துத் தொழிற்சாலை (*மிட்சுபிஷி*), *டெல்பி டி.வி.எஸ்* மற்றும் *ஹுண்டாய் மொபிஸ்* இந்தியா ஆகியவை கடம்பத்தூரை சுற்றிலும் உள்ள தொழில் நிறுவனங்களாகும்.*கிரீன்பீல்ட்* விமான நிலைய விர்வாக்கம் கடம்பத்தூரில் உள்ள பகுதியில் திட்டமிடப்பட்டுள்ளது. கடம்பத்தூர் நகரம் கடம்பத்தூர், வென்மணபுதூர் மற்றும் கேசவனலத்தூர் ஆகிய மூன்றும் அடங்கிய பகுதிகளாகும். கடம்பத்தூர் தொகுதி இந்தியாவின் தமிழ்நாட்டின் திருவள்ளூர் மாவட்டத்தின் வருவாய் தொகுதி ஆகும். இதில் மொத்தம் 43 பஞ்சாயத்து கிராமங்கள் உள்ளன.  

## இணைப்பு
திருவள்ளூர் மற்றும் அரக்கோணம் இடையேயான இந்த நகரம் சென்னை புறநகர் இருப்பு வழியே கடம்பத்தூர் இரயில் நிலையம் அருகே அமையப்பெற்றுள்ளது. கடம்பத்தூர்நகரம் (வடபழனி) மாநகரப் போக்குவரத்துக் கழக பேருந்து மூலம் இணைக்கப்பட்டுள்ளது. பேருந்து எண் "538" மற்றும் புறநகர் பேருந்துகள் மூலம் மற்ற பகுதிகளுக்கு இணைக்கப்பட்டுள்ளது.  

வசந்தா, பாரதி, பாலாஜி, சுந்தரம், ஸ்ரீனிவாச மற்றும் *சதர்ன் டிரான்ஸ்போர்ட்* போன்ற தனியார் பேருந்துகள் திருவள்ளூர், காஞ்சிபுரம், ஊத்துக்கோட்டை, பொன்னேரி, உத்திரமேரூர், திருவாளங்காடு மற்றும் மாப்பேடு போன்ற பல்வேறு இடங்களுக்கு இயக்கப்படுகின்றன. கடம்பத்தூரின் முக்கிய போக்குவரத்து புகை வண்டியாகும். இது சென்னை - அரக்கோணம் புறநகர் ரயில் பாதையில் அமைந்துள்ளது. சென்னை *சென்ட்ரலுக்கு* கிட்டத்தட்ட 45 நிமிடத்தில் பயணம் செய்யலாம். இந்த நகரம் சென்னை *சென்ட்ரல்*, சென்னை கடற்கரை, வேளச்சேரி, ஆவடி, அம்பத்தூர், திருத்தணி, திருப்பதி மற்றும் பெங்களூரு ஆகியவற்றுடன் இணைக்கப்பட்டுள்ளது.  

## இருப்பிடம்
கடம்பத்தூர், திருவள்ளூர் தாலுக்கா அகரம் கேசவநல்லூர் மற்றும் வென்மாம்பாத்துர் கிராமங்களில் ஏற்கனவே உருவாக்கப்பட்ட குடியிருப்பு பகுதிகளில் சூழப்பட்ட திருவள்ளூர் - காஞ்சிபுரம் பிரதான மாவட்ட சாலையில் அமைந்துள்ளது.
# நாட்டின் தோல்வி சுட்டெண்

2005 ஆம் ஆண்டில் இருந்து அமெரிக்காவின் சமாதனத்திற்கான நிதி என்ற அமைப்பும் வெளிநாட்டுக் கொள்கை (Foreign Policy) பத்திரிக்கையும் இணைந்து 12 அம்சங்களை அடிப்படையாகக் கொண்ட தோல்வி சுட்டெண் என்னும் எண்ணை வெளியிடுகின்றன.  

அந்த 12 அம்சங்களாவன  
;சமூக சுட்டெண்:  
1. மக்கள் தொகை அழுத்தம்
1. இடம்பெயர்ந்த உள்நாட்டுமக்கள் மற்றும் அகதிகள் நடமாட்டம்
1. பழிவாங்கும் எண்ணம்
1. தொடர்ச்சியான ஒய்வற்ற கலவரம்

;பொருளாதார சுட்டெண்:  
1. சீரற்ற பொருளாதார வளர்ச்சி
1. ஏழ்மை மற்றும் கடுமையான பொருளாதார சரிவு

;அரசியல் சுட்டெண்:  
1. அரசின் சட்ட வகையில் அமைந்துள்ள நிலை
1. அதிகரிக்கும் பொது சொத்துகளின் சேதம்
1. மனித உரிமைகள் மீறல் மற்றும் சட்ட ஒழுங்கு
1. நாட்டின் இறையான்மைக்கு ஊறு விளைவிக்கும் இராணுவம் மற்றும் வேறு அமைப்புகள்
1. நாட்டின் ஆட்சியாளர்கழுக்கு அடங்காத அரசியல் அமைப்புகள்
1. அன்னிய நாடுகளின் தலையிடு

### 2013
நாட்டின் தோல்வி சுட்டெண் அடிப்படையில் முதல் 20 நாடுகள் பின்வருமாறு. முன்னைய ஆண்டு நாட்டின் தோல்வி சுட்டெண் மாற்றங்களும் குறிப்பிடப்பட்டுள்ளது.  

1. <small>(0)</small>
1. <small>(0)</small>
1. <small>(0)</small>
1. <small>(0)</small>
1. <small>(-1)</small>
1. <small>(+3)</small>
1. <small>(-1)</small>
1. <small>(-1)</small>
1. <small>(+1)</small>
1. <small>(-5)</small>
1. <small>(-2)</small>
1. <small>(-1)</small>
1. <small>(0)</small>
1. <small>(-2)</small>
1. <small>(0)</small>
1. <small>(-2)</small>
1. <small>(-1)</small>
1. <small>(+1)</small>
1. <small>(-2)</small>
1. <small>(-2)</small>


## இதனையும் பார்க்க
- தவறிய நாடுகள் சுட்டெண் அடிப்படையில் நாடுகளின் பட்டியல்
# இலங்கை நீலச் செவ்வலகன்


**இலங்கை நீலச் செவ்வலகன்** அல்லது **இலங்கைச் செவ்வலகன்** (*Sri Lanka Blue Magpie* / *Ceylon Magpie*; *Urocissa ornata*) என்பது இலங்கையின் மலைக் காடுகளில் வாழும் *கோர்விடே* குடும்பப் பறவை.  

நீலச் செவ்வலகன் 1980 மற்றும் 1990 களில் பயன்பட்ட இலங்கை 10 சத முத்திரையில் பொறிக்கப்பட்டிருந்தது.
# வீரமாலை

**வீரமாலை** என்னும் நூலைப் புதுக்கோட்டை மாவட்டம் ராங்கியம் என்னும் ஊரிலுள்ள கோயில் கல்வெட்டு குறிப்பிடுகிறது. இந்த நூலை இயற்றியவர் **பாண்டி கவிராயர்**. இந்த நூலைப் பாடியதற்காக நாயக்க மன்னரின் ஆட்சி அலுவலர் தீத்தாரியப்பப்பிள்ளை என்பவரும், இராசிமங்கலம் என்னும் ஊர் மக்களும் புலவர் பாண்டி கவிராயருக்கு நிலம் வழங்கிச் சிறப்பித்தனர் என்று கல்வெட்டு குறிப்பிடுகிறது.  

வீரவெட்சிமாலை என்னும் சிற்றிலக்கிய வகையாக இது இருக்கலாம். வீரப்பிரதாபர் என்னும் பெயர் பெற்ற கிருஷ்ணதேவராயன் அல்லது புலவர் காலத்து அரசன் கிருஷ்ணதேவராயனின் தம்பி அச்சுத தேவ ராயன் வெற்றிகளைக் கூறுவதாக இந்த நூல் அமைந்திருக்கலாம்.  

இது வீரவெண்பாமாலை என்னும் நூல் போல் மன்னனைப் போற்றி எழுதப்பட்ட நூல்.  
## ராங்கியம் ஆவணம்
:"ரௌத்திரி வருடம் தை மாதம் 30 ஆம் தேதி ஸ்ரீமத் **வெங்காள நாய்க்கரய்யன்** காரியத்துக்குக் கர்த்தரான **தீத்தாரியப்பரும்** இராசிமங்கலம் ஊரவரும் புலவர் பாண்டி கவிராசர் வீரமாலை பாடுகையில் இவர்க்கு இறையிலியாக விட்ட நிலம் சந்திராதித்த வரைக்கும் பற்றி அனுபவிக்கக் கடவராகவும்"  
## அடிக்குறிப்பு
# பூநாரை


**பூநாரை** (*Flamingos* / **Flamingoes**) அல்லது **செங்கால் நாரை** என்பது நாரை வகைப் பறவையாகும். கரையோரப் பறவையாகிய இது போனிகொப்டிரிடே அல்லது செங்கால்நாரைக் குடும்பத்தைச் சேர்ந்த ஒரேயொரு போனிகொப்டிரசு இனமாகும். நான்கு பூநாரை இனங்கள் அமெரிக்காவிலும் இரண்டு பழைய உலகிலும் உள்ளன. இதன் அலகு அகலமாகவும், வளைந்தும் காணப்படும். நீண்ட முடியற்ற சிவந்த கால்கள் இதற்கு இருக்கும் அலகு வெள்ளையில் ஆரம்பித்து கறுப்பில் முடியும். சகதி நிறைந்த நீர்நிலைகளில் உணவு தேடும். மிதவை உயிரினங்கள், சிறிய மீன்கள், புழு, பூச்சிகளை அலகால் எடுத்து, வடிகட்டும். பிறகு உணவை விழுங்கிவிடும். இதன் ஆங்கிலப் பெயரான "பிளமிங்கோ" இலத்தீன் மொழியிலிருந்து வந்தது.  

## இனங்கள்
| இனங்கள் | புவியியற் பரவல் |
| --- | --- |

## படக்காட்சியகம்
# தீத்தாரியப்பப்பிள்ளை

**தீத்தாரியப்பப்பிள்ளை** என்பவர் விஜயநகரப் பேரரசின் மன்னனாக விளங்கிய அச்சுத தேவ ராயனின் பிரதிநிதியாக விளங்கித் தமிழ்நாட்டுப் பகுதிகளை ஆண்டுவந்த வெங்காள நாயக்கர் காலத்தில் ஆட்சி அலுவலராக விளங்கியவர். வீரமாலை என்னும் தமிழ்நூல் பாடியதற்காக அந்த நூலைப் பாடிய புலவர் பாண்டி கவிராசருக்கு இறையிலியாக நிலம் வழங்கியவர்.  

காஞ்சிபுரத்தில் வாழ்ந்தவர். தொண்டை மண்டலத்து நரசிங்கபுரத்தில் தம் அரசர் அச்சுதராயர் புண்ணியமாக லட்சுமி நரசிம்மன் கோயில் கட்டுவித்தவர்.  
## அடிக்குறிப்பு
# அமெரிக்க பொன் கூம்பலகுச் சில்லை


**அமெரிக்க பொன் கூம்பலகுச் சில்லை** (*American Goldfinch*, *Carduelis tristis*) என்பது சிறிய *பின்ச்* குடும்பத்தைச் சேர்ந்த தென் அமெரிக்கப் பறவை. வலசை போகும் இப்பறவை இனப்பெருக்க காலத்தில் அல்பேட்டாவிலிருந்து வட கரோலினாவுக்கும், குளிர் காலங்களில் கனடா எல்லையிலிருந்து மெக்சிக்கோவுக்கும் வலசை போகின்றன.
# எம்பார்



வைணவ பெரியோர்களில் மிக்கப்புகழுடைய **எம்பார்** என்பவர் திருப்பெரும்பூதூரின் அருகில் உள்ள மழலைமங்கலத்தில் (தற்போதைய மதுரமங்கலம்) கிபி 1026 ஆம் ஆண்டு தை மாதம் புனர்பூசம் நட்சத்திரத்தில் கமலநயன பட்டர் என்பவருக்கும் ஸ்ரீதேவி அம்மாள் என்பவருக்கும் மகனாகப் பிறந்தார். ஸ்ரீதேவி அம்மாள் வைணவ மகாசாரியனாகிய இராமானுசருக்கு சிற்றன்னையாவார். தாய் மாமனான திருமலை நம்பி இவருக்கு இட்ட பெயர் கோவிந்தபட்டர். திருப்புட்குழியில் தன் அண்ணனாகிய இராமானுசருடன் யாதவ பிரகாசரிடம் கல்வி பயின்றார். பின்னாளில் எம்பார் என வைணவர்களால் புகழ்பெற்றவர் இவரே.  

## உளங்கைக் கொணர்ந்த நாயனார்

யாதவ பிரகாசரிடம் கல்வி பயின்றபோது குருவின் கருத்துக்களோடு இராமானுசருக்கு பலமுறை கருத்துவேறுபாடு ஏற்பட்டதன் விளைவு குருவுக்கு எதிரியானார். அதன் தொடர்ச்சியாக யாதவ பிரகாசர் தன் சீடர்குழாமோடு இராமானுசரை கொலைபுரியும் திட்டத்தோடு கங்கை யாத்திரை மேற்கொண்டபோது அக்குழுவில் இருந்த கோவிந்தபட்டரால் உண்மை அறியப்பட்டு இராமானுசர் காப்பற்றப்பட்டார். பின்னர் கங்கை கரையில் நீராடுகையில் கோவிந்தப்பட்டரின் கையில் சிவலிங்கம் எதிர்படவே அதனை திருக்காளத்தி (தற்போதைய காளஹஸ்தி) தலத்தில் நிலைபெறச் செய்தார். இச்சம்பவத்தால் "உளங்கைக் கொணர்ந்த நாயனார்" என சைவர்களால் அழைக்கப்பட்டார்.  

## மீண்டு(ம்) வந்தார்

பெரிய திருமலை நம்பிகள் மூலம் வைணவத்திற்கு திரும்பிய இவர், இராமானுசர் திருமலைக்கு வரும்வரை நம்பிகளுக்கு சீடராயிருந்தார். இராமாயணம் பயில்வதற்காக இரண்டாம் முறை திருமலைக்கு வந்த இராமானுசருக்கு திருமலை நம்பிகளின் பரிசாக கோவிந்தபட்டர் உடன் அனுப்பட்டார். அப்போதிருந்து தன் இறுதிமூச்சுவரை எம்பெருமானாருக்காகவே தன்னைப் பணித்துக்கொண்டார்.  

## பெயர்க்காரணம்

இவரின் குண நலத்தால் "எம்பெருமானார்" என்ற இராமானுசரின் பெயரையே அடியார்கள் இவருக்கு இட்ட போதும், ஆச்சாரியன் மீது கொண்ட அளவுக்கடந்த பக்தியினால் ஏற்பட்ட அடக்கத்தின்பால் எம்பார் என தன் பெயரை சுருக்கிக்கொண்டார்.  

## பிற பெயர்கள்

- கோவிந்த பெருமாள்
- கோவிந்த தாசர்
- இராமானுச பாத சாயையார்
- எம்பெருமானார்
- உளங்கைக் கொணர்ந்த நாயனார்

## இயற்றிய நூல்கள்

- விஞ்ஞான ஸ்துதி
- எம்பெருமானார் வடிவழகு பாசுரம்
- சரமகுரு விசயம்
# மொராதாபாத் மாவட்டம்



மொரதாபாத் மாவட்டம் என்பது இந்தியாவின் மாநிலமான உத்தரப் பிரதேசத்தில் உள்ள 75 மாவட்டங்களில் ஒன்று. இது மொரதாபாத் கோட்டத்திற்கு உட்பட்டது.  

இந்த நகரம், ஷாஜகான் என்ற இசுலாமிய அரசரின் மகன் முரத் என்பவரால் 1600 ஆம் ஆண்டில் நிறுவப்பட்டது. இவரின் நினைவாக இப்பெயர் சூட்டப்பட்டது. இது தேசியத் தலைநகரான தில்லியில் இருந்து தொலைவில் உள்ளது. இங்கு தயாரிக்கப்படும் உலோகக் கலவைப் பொருட்கள் அதிகளவில் ஏற்றுமதியாகின்றன.  
இதன் பரப்பளவு 3493&nbsp;கி.மீ<sup>2</sup> ஆகும். முக்கியமான தொழிற்சாலைகள் பலவும் இங்குள்ளன. இம்மாவட்டத்தில் 46 % முஸ்லிம்கள் ஆவர். இந்தியாவின் சிறுபான்மையினர் மாவட்டங்களில் இதுவும் ஒன்றாக அறியப்பட்டுள்ளது.  

## அரசியல்
இந்த மாவட்டத்தை காண்ட் சட்டமன்றத் தொகுதி, டாகுர்துவாரா சட்டமன்றத் தொகுதி, முராதாபாத் ஊரகம் சட்டமன்றத் தொகுதி, முராதாபாத் நகரம் சட்டமன்றத் தொகுதி, குந்தர்க்கி சட்டமன்றத் தொகுதி, பிலாரி சட்டமன்றத் தொகுதி, சந்தவுசி சட்டமன்றத் தொகுதி, அசுமோலி சட்டமன்றத் தொகுதி, சம்பல் சட்டமன்றத் தொகுதி ஆகிய சட்டமன்றத் தொகுதிகளாகப் பிரித்துள்ளனர். இந்த சட்டமன்றத் தொகுதிகள் மொராதாபாத், சம்பல் ஆகிய மக்களவைத் தொகுதிகளில் அடங்குகின்றன.  

## இணைப்புகள்
-
# சந்தனத்தேவன் கதை

சந்தனத் தேவன் கதை அல்லது சந்தனத் தேவன் கூத்து என்பது நாட்டார் கதைப்பாடல்களில் ஒன்றாகும்.  

## கதைமாந்தர்கள்
- சந்தனத் தேவன்
- வெள்ளையம்மாள்
- கருப்பத்தேவர் - சந்தனத் தேவன் தந்தை

## கதை
சந்தனத் தேவன் என்பவர் சந்தப்பவசத்தால் கொள்ளைக்காரனாகிறார். அவர் வெள்ளையம்மாள் என்பவரின் கணவனை கொல்கிறார். இதனால் கோபம் கொண்ட வெள்ளையம்மாள் சந்தனத் தேவனுக்கு கொடிய நோயான ராஜபிளவை ஏற்பட சாபமிடுகிறார்.  

அந்நோயால் அவதியுற்ற சந்தனத் தேவன் நீதிமன்றத்தில் சரணடைந்து சிறை செல்கிறார். அங்கு நோயின் கொடுமை தாளாமல் தற்கொலை செய்து கொள்கிறார்.  

## ஆதாரங்களும் மேற்கொள்களும்
# கொலைச் சிந்து

**கொலைச் சிந்து** என்பது நாட்டாறியல் கதைப் பாடல்களில் ஒரு வகையாகும். இந்த கதைப் பாடல் வகையில் தொடர் கொலைகளும், தற்கொலை நிகழ்வுகளும் குறிப்பிடப்படுகின்றன. இது கொலைப்பாட்டு, படுகொலைப் பாட்டு என்றும் அழைக்கப்படுகிறது  

## கொலைச்சிந்துவின் நோக்கம்
செய்தித்தாள் போன்ற ஊடகங்கள் பரவலாகாத காலத்தில் சிந்து பாடல்கள் மூலம் செய்திகள் பரப்ப பட்டன. நாட்டுப்புறங்களில் கொலைச் செய்யப்பட்டு இறந்தவர்களைப் பற்றி மக்களுக்கு தெரியப்படுத்த இந்த கொலைச் சிந்தை பாடியதாக நாட்டுப்புறவியல் துறைத்தலைவர் முனைவர் சி. சுந்தரேசன் தெரிவிக்கின்றார். இக்கொலைச் சிந்துகள் கொலைகளைப் பற்றிய செய்திகளோடு அவை நிகழக் காரணமாக இருந்தவைகளைப் பற்றியும் தெரிவிக்கின்றன. இதன் காரணமாக மக்கள் மீண்டும் கொலை மற்றும் தற்கொலைகளிலிருந்து காக்கப்படுவார்கள்.  

## உருவாகக் காரணம்

இந்தியாவை ஆங்கிலேயர்கள் ஆட்சி செய்த பொழுது கல்வியறிவற்று மக்கள் இருந்தனர். அதனால் தற்கொலைகளும், கொலைகளும் வெகுவாக அம்மக்களை பாதித்த காரணத்தினால் இவ்வகையான *கொலைச் சிந்து* கதைப்பாடல்கள் உருவாகியிருக்கலாம் என்று அறிஞர்கள் கூறுகின்றர்.  

## பாடு பொருள்கள்
கொலை சிந்து பாடல்கள் குடும்ப நலத்திட்டம், மாமியார் மருமகள் சிக்கல், பொருந்தா மணம், பொருளாசை, ஒற்றுமை, இரக்கம் ஆகியனவற்றை பாடுபொருளாக கொண்டு பாடப்படுகின்றன.  

## எடுத்துக்காட்டுகள்
- சித்தையன் கொலைச்சிந்து
- குருசாமிக் கவுண்டனின் கொலைச் சிந்து
- மகாத்மா கொலைச் சிந்து
- செம்புலிங்கம் கொலைச் சிந்து
- ஆளவந்தார் கொலைச் சிந்து
- பிள்ளையைக் கொன்ற பாட்டு
- படுகளச் சிந்து (1895)
- தீப்பற்றிய சிந்து (1888)
- கம்பம் தாதப்பன் குளச்சிந்து (1906)
- தற்கொலைச் சிந்து (1970 ல் திருத்தணி முருகன் குளத்தில் தற்கொலை)
- அரியலூர் ரயில் விபத்து (1987)
- சாவானா மில் படுகொலைப் பாட்டு
- மணிக்குறவன் கொலை சிந்து

## திரைப்படங்கள்
கொலைச்சிந்துகளை திரைப்படங்களாகவும் நாடகமாகவும் எடுத்துள்ளனர். ஆளவந்தார் கொலை வழக்கு நாடகமாக தொலைக்காட்சியில் ஒளிபரப்பானது.  
- செம்பருத்தி - 1972ல் வெளிவந்த திரைப்படம். இது மலையாள திரைப்படமாகும். பி.என்.மேனன் இயக்கியிருந்தார்.
- மலையூர் மம்பட்டியான் - மம்பட்டியான் கொலைச்சிந்து பாடலை மையமாக கொண்டு வெளிவந்தது.
-
# சித்தையன் கொலைச்சிந்து

**சித்தையன் கொலைச்சிந்து** என்பது நாட்டாறியல் கதைப்பாடல்களில் ஒருவகையான கொலைச்சிந்து வகையைச் சேர்ந்தது. இக்கதைப் பாடல் சித்தையன் என்பவர் தன்னுடைய தந்தையையும், மனைவியையும் கொலை செய்து விட்டு தற்கொலை செய்து கொண்ட நிகழ்வினை விவரிக்கின்றது. இந்த சிந்து அக்கால தமிழகத்தில் பிரபலமானதாக இருந்துள்ளது.  

## கதைமாந்தர்கள்

- சித்தையன்
- கன்னியப்ப முதலியார் - சித்தையன் தந்தை
- பாலம்மாள் - சித்தையன் மனைவி

## கதை
கன்னியப்ப முதலியாரின் மகனான சித்தையன் என்பவர் பாலம்மாள் என்பவரை மணம் செய்துகொள்கிறார். சித்தையன் வெளியூர் சென்ற தினத்தில், கன்னியப்ப முதலியார் மருமகள் பாலம்மாள் மீது மோகம் கொண்டு அனுக பார்க்கின்றார். பாலம்மாள் மறுத்துவிடுகிறார். இதனால் கோபம் கொண்ட கன்னியப்ப முதலியார், பாலம்மாள் மீது தகாத குற்றங்களைச் சாட்டி சித்தையனுக்கு கடிதம் எழுதுகிறார்.  

அக்கடிதத்தினைப் படித்த சித்தையன், பாலம்மாளின் மீது கோபம் கொண்டு, அவளை கொலை செய்துவிடுகிறார். அதன்பிறகு சித்தையன் கனவில் வந்த பாலம்மாள், தனக்கு நிகழ்ந்ததை எடுத்துரைக்கின்றார். அதனால், தவறு தன்னுடைய தந்தை மீது இருப்பதை உணர்ந்த சித்தையன், தந்தையை கொலை செய்துவிட்டு, தானும் தற்கொலை செய்து கொள்கிறார்.  

## ஆதாரங்கள்
# தென் கர்தினால்


**தென் கர்தினால்** (*Northern Cardinal*, *Cardinalis cardinalis*) என்பது *கர்தினாலிஸ்* இன தென் அமெரிக்கப் பறவை. இது பேச்சு வழக்கில் சிவப்புக்குருவி என அழைக்கப்படும். இப்பறவை கனடா, கிழக்கு ஐக்கிய அமெரிக்கா, மெக்சிக்கோ ஆகிய இடங்களில் காணப்படுகின்றது. இதனை தோட்டங்கள், காடுகள், புல்நிலங்கள், சதுப்பு நிலங்கள் ஆகிய இடங்களில் காணலாம்.
# தோட்டுக்காரி அம்மன் கதை


**தோட்டுக்காரி அம்மன் கதை** என்பது நாட்டாரியல் கதைப்பாடலில் ஒன்றாகும். இக்கதைப் பாடல் தோட்டுக்காரி என்பவர் தனக்காக நடைபெற்ற போரில் இறந்தோரைக் கண்டு மனம் வெறுத்து தற்கொலை செய்து கொண்ட நிகழ்வை விவரித்துள்ளது.  

## கதைமாந்தர்கள்
கோனாண்டி ராசன் - தோட்டுக்காரின் தந்தை  
தோட்டுக்காரி  
கொந்தனப்பராசன் - குமரப்பன் தந்தை  
குமரப்பன்  

## இவற்றையும் காண்க

## ஆதாரங்களும் மேற்கோள்களும்
# வீரவெண்பாமாலை

**வீரவெண்பாமாலை** என்னும் நூலைப் பற்றித் தென்காசிக் கோயில் சாசனங்கள் குறிப்பிடுகின்றன. 'குலசேகரப் பாண்டியன் நெல்வேலிப் பெருமாள்' எனப் போற்றப்பபட்ட நெல்வேலி மாறன் வீரச் செயல்களை இந்த நூல் போற்றிப் பாடுகிறது.  

- புலவர் ஒருவர் இவன்மீது வீரவெண்பாமாலை நூலைப் பாடினார் என்பதைக் குறிப்பிடும் சாசனப் பாடல்.
- இந்த அரசன் முடி சூடிய காலம் கி.பி. 1553.
- தென்காசித் திருப்பணி முற்றுப்பெறாது இருந்ததை இவன் முடித்துவைத்தான்.
## அடிக்குறிப்பு
# பஞ்ச வண்ணக்கிளி


**பஞ்ச வண்ணகிளி** அல்லது **ஐவண்ணக்கிளி** அல்லது **பஞ்ச வர்ணக்கிளி** (*Macaws*) என்பது நீண்ட வால் கொண்ட, பல வண்ணங்கள் கொண்ட பெருங்கிளி. பஞ்ச வண்ணக்கிளி தாயகமாக மெக்சிக்கோ, மத்திய அமெரிக்கா, தென் அமெரிக்கா ஆகிய இடங்களைக் கொண்டது. பல இனங்கள் காடுகளில் குறிப்பாக மழைக்காடுகளில் வசிக்கின்றன. ஏனையவை கானகங்களில் அல்லது புல்நிலம் போன்ற இடங்களில் வசிக்கின்றன.
# வீரபாண்டியன் குடைமங்கலம்

**வீரபாண்டியன் குடைமங்கலம்** என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## குடை மங்கல ஆவணப் பாடல்
:சேண் உலவு வெண் திங்கள் செல்வன் எனத் 'தண்'என்று  
:நீள் நிலம் ஓர் ஏழும் நிழற்றுமே - பேணி வந்து  
:பூ வேந்தர் ஏத்தும் புகழ் **வீரபாண்டியன்** நம்  
:கோ வேந்தன் கொற்றக் **குடை**.  
## அடிக்குறிப்பு
# வீரபாண்டியன் நாண்மங்கலம்

**வீரபாண்டியன் நாண்மங்கலம்** (வீரபாண்டியன் நாள்மங்கலம்) என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விசுவநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## நாள் மங்கல ஆவணப் பாடல்
:சீர் கொண்ட செங் கமலை வாழத் திரை ஆடை  
:பார் கொண்ட **வீரபாண்டியன்** என் - நேர் கொண்ட  
:கான் உலாம் மாலைக் கனக **மகுடம் புனைந்தான்**  
:மானவே வாள் அயிரா மன்.  
## அடிக்குறிப்பு
# வீரபாண்டியன் வாண்மங்கலம்

**வீரபாண்டியன் வாண்மங்கலம்** (வீரபாண்டியன் வாள்மங்கலம்) என்னும் நூல் காசிக்கலியன் கவிராயர் என்பவரால் எழுதப்பட்ட நூல் என்பதைத் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடும் நூல் ஆகும்.  
## வாள் மங்கல ஆவணப்பாடல்
பற்றலர் மண் கொள்ளும் பணிந்தார்க்கு அரசு அளிக்கும்  

கொற்றம் உயர்க்கும் அறம் கூருமே - விற்றடந்தோள்  

வில்லவனை வென்று கொண்ட **வீரமாறன் செழியன்**  

வல்லம் எறிந்தான் ஏந்து **வாள்**.  

## அடிக்குறிப்பு
# காசிக்கலியன் கவிராயர்

**காசிக்கலியன் கவிராயர்** என்பவர் காசியைச் சேர்ந்த ஒரு புலவர் ஆவார். இப் புலவரைப் பற்றியும், அவர் இயற்றிய நூல்களைப் பற்றியும் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடுகின்றது. வீரபாண்டியன் குடைமங்கலம், வீரபாண்டியன் நாண்மங்கலம், வீரபாண்டியன் வாண்மங்கலம் என்னும் நூல்கள் இப் புலவரால் இயற்றப்பட்டவை.  

## புதுக்கோட்டை ஆவணப் பாடல்
கலியன் கவிராயன் வீரமாறனுக்கு நாள்-மங்கலம், குடை-மங்கலம், வாள்-மங்கலம் ஆகிய சிற்றிலக்கிய நூல்கள் பாடிய செய்தியை இப்போதுள்ள புதுக்கோட்டைச் சாசனம் குறிப்பிடுகிறது.  
:கற்று உணர்ந்தோன் **காசிக் கலியன் கவிராயன்**  
:மல் தடந்தோள் **வீர மாறனுக்குச்** - சொல்புனைந்தான்  
:**நாள் மங்கலமும்**, நவிற்று **குடை மங்கலமும்**  
:**வாள் மங்கலமும்** வகுத்து.  

## அடிக்குறிப்பு
# ஒட்டுதல்



விவசாயத்தில் அதிக விளைச்சலைப் பெறுவதற்காக இரு தாவரத் தண்டுப்பகுதிகளை இணைத்து புதிய தாவரமாக வளர்க்கப்படுவதே **ஒட்டுதல்** எனப்படும். குறைவான விளைச்சலை உண்டாக்கும் தாவரத்தின் தண்டு வெட்டப்பட்டு அதனுடன் அதிக விளைச்சலைத்  
தரும் தாவரத்திலிருந்து எடுக்கப்பட்ட கிளை அல்லது அரும்பு ஒட்டப்படும்.  

சிறந்த வேர்த் தொகுதியைக் கொண்ட தாவரமே **ஒட்டுக்கட்டை**யாகப் பயன்படும். அதன்மீது அரும்பு காணப்படும் தண்டு ஒட்டப்படும்.  
இதன் போது இரு தாவரப் பகுதிகளினதும் காள், உரியம் இணைய ஒரு வாரத்திற்கு மேல் காலம் தேவைப்படும். மேலே ஒட்டப்படும் தாவரம் ஒட்டுக்கட்டையை விட அதிக விளைச்சலைத் தரும் போது மாத்திரமே இம்முறை பயனுள்ளதாக அமையும். இம்முறை சரியானதாக அமைய இரு பகுதிகளின் கேம்பியப் பகுதிகள் இணைந்திருக்க வேண்டும். இரு பகுதிகளும் ஒரே இனம் அல்லது சாதியைச் சேர்ந்திருத்தல் அவசியமானதாகும்.
# வேணாட்டடிகள் திருவிசைப்பா

ஒன்பதாம் திருமுறையில் இடம்பெற்றுள்ள **வேணாட்டடிகள் திருவிசைப்பா** பத்து விருத்தப் பாடல்கள்ளைக் கொண்டது. இது தோன்றிய காலம் 10 ஆம் நூற்றாண்டு. தில்லையில் எழுந்தருளியுள்ள சிவபெருமானைப் போற்றிப் பாடப்பட்ட பாடல்கள் இவை.  
## பாடல் எடுத்துக்காட்டு
:துச்சான செய்திடினும் பொறுப்பரன்றே ஆளுகப்பார்  
:கைச்சாலும் சிறுகதலி இலைவேம்பும் கறிகொள்வார்  
:எச்சார்வும் இல்லாமை நீயறிந்தும் எனதுபணி  
:நச்சாய்காண்; திருத்தில்லை நடம்பயிலும் நம்பானே!  

## அடிக்குறிப்பு
# வேப்பூர் ஊராட்சி ஒன்றியம்



**வேப்பூர் ஊராட்சி ஒன்றியம்** என்பது இந்திய நாட்டில் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள நான்கு ஊராட்சி ஒன்றியங்களில் இதுவும் ஒன்றாகும்.  

வேப்பூர் ஊராட்சி ஒன்றியம் முப்பத்தி மூன்று ஊராட்சி மன்றங்களைக் கொண்டுள்ளது. குன்னம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் வேப்பூரில் இயங்குகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பூர் ஊராட்சி ஒன்றியத்தின் மொத்த மக்கள் தொகை 1,36,247 ஆகும். அதில் பட்டியல் இன மக்கள் தொகை 50,877 ஆக உள்ளது. மேலும் பட்டியல் பழங்குடி மக்கள் தொகை 212 ஆக உள்ளது.  

## ஊராட்சி மன்றங்கள்
வேப்பூர் ஊராட்சி ஒன்றியத்தில் உள்ள 33 ஊராட்சி மன்றங்களின் விவரம்;  

1. அகரம்சீகூர்
1. அசூர்
1. அத்தியூர்
1. அந்தூர்
1. ஆடுதுறை
1. ஆண்டிக்குரும்பலூர்
1. எழுமூர்
1. ஒகளூர்
1. ஒதியம்
1. ஓலைப்பாடி
1. காடூர்
1. கிழுமத்தூர்
1. கீழபுலியூர்
1. கீழபெரம்பலூர்
1. குன்னம்
1. கொளப்பாடி
1. சித்தளி
1. சிறுமத்தூர்
1. திருமாந்துரை
1. துங்கபுரம்
1. நன்னை
1. பரவாய்
1. புதுவேட்டக்குடி
1. பெரியம்மாபாளையம்
1. பெரியவெண்மணி
1. பெருமத்தூர்
1. பென்னகோணம்
1. பேரளி
1. மூங்கில்பாடி
1. வசிஷ்டபுரம்
1. வடக்கலூர்
1. வயலப்பாடி
1. வரகூர்

## இதனையும் காண்க
- தமிழக ஊராட்சி ஒன்றியங்களின் பட்டியல்
- தமிழ்நாடு ஊரக வளர்ச்சி மற்றும் ஊராட்சித் துறை
- பஞ்சாயத்து ராஜ்
- தமிழ்நாடு உள்ளாட்சி அமைப்புகள்
- தமிழ்நாடு உள்ளாட்சி மன்றங்கள்
# வேணுவனப் புராணம்

வேணுவனம் என்பது திருநெல்வேலியைக் குறிக்கும் பெயர்களில் ஒன்று. 16 ஆம் நூற்றாண்டில் வாழ்ந்த நிரம்ப அழகிய தேசிகர் பாடிய நூல் **வேணுவனப் புராணம்**.  
## பிந்திய பெருநூல்
:19 ஆம் நூற்றாண்டில் கவிராச நெல்லையப்பன் என்பவர் 6892 விருத்தப்பாடல்கள் கொண்ட வேணுவனப் புராணம் என்னும் நூலைப் பாடினார். இது 1869 ஆம் ஆண்டுப் பதிப்பாக வெளிவந்துள்ளது.  
## நூல் அமைதி
:நிரம்ப அழகிய தேசிகர் பாடிய வேணுவனப் புராணத்தில் உள்ளவை. 9 சருக்கம். 454 பாடல். வருணனை மிகுதி. எளிய சொற்கள். இதனை இவர் சேது புராணம் பாடுவதற்கு முன்னர் பாடியிருக்கலாம்.  

## எடுத்துக்காட்டுப் பாடல்கள்
நிரம்ப அழகிய தேசிகர் பாடிய வேணுவனப் புராணத்தில் உள்ளவை.  

நெல்லையப்பரைப் போற்றும் பாடல்  
:ஏலக் குழல் நீள் வரை மாதுடனே என் கண்கள் களித்திட இன்ப மணக்  
:கோலத்துடனே உடன் மேவும் மணக்கோலத்தவனே சரணம் சரணம்  
:ஞாலத்தின் மயக்கம் ஒழித்தனையே நாடிப் பரவித் தேடித் திரியும்  
:சீலத்தவர்கட்கு வெளிப்படும் மெய்ச் சீலத்தவனே சரணம் சரணம்.  
நெல்லைநாதர் திருமேனியைத் தொட்டுச் சிவபூசை செய்யும் சிவ மறையோரை வணங்குதல்  
:அறுசீர்க் கழிநெடிலடி ஆசிரிய விருத்தம்  
:(**காய் 4 / மா தேமா)**  
:  
:மூண்டபெருந் திருவருளால் அளப்பரிய சிவாகமங்கள் முழுதும் ஓர்ந்து  
:பூண்டபெருந் தொண்டினுடன் தமிழ்த்தெய்வப் பாண்டியனார் புகழ்ந்து நின்று  
:வேண்டவளர்த்(து) அருள்நெல்லை நாத(ர்)திரு மேனிதனை வியந்து நாளும்  
:தீண்டியருச் சனைபுரியும் சிவமறையோர் சரணமலர் சிந்தை செய்வாம்..  

பாண்டியனின் நெல்லை  
:அறுசீர்க் கழிநெடிலடி ஆசிரிய விருத்தம்  
:(**காய் 4 / மா தேமா)**  
:  
:அரித்தானை அடிய(ர்)பவம் அழித்தானை உரித்தானை அடர்ந்த வேளை  
:எரித்தானை புரமெரியச் சிரித்தானை நரித்தானை எவையும் ஆன  
:பரித்தானைத் தனிஉலகம் பரித்தாளும் பாண்டியற்குப் பாவித் தானைக்  
:தரித்தானை மனத்தினராம் மாணிக்க வாசகர்தன் தலைமேல் கொள்வாம்!  

## அடிக்குறிப்பு
# நந்திதா (நடிகை)



**நந்திதா** (ஆங்கிலம்:Nandita) என்பவர் ஓர் தமிழ், கன்னடத் திரைப்பட நடிகை. அட்டகத்தி என்ற திரைப்படத்தின் மூலம், தமிழ்த் திரையுலகிற்கு அறிமுகமானார். *எதிர்நீச்சல்* திரைப்படத்தின் மூலம் பிரபலமானார்.. நந்தா லவ்சு நந்தினி என்ற திரைப்படத்தின் வழியாக கன்னடத் திரையுலகிற்கு அறிமுகமானார்.  

## திரைப்படங்கள்
| ஆண்டு | படம் | பாத்திரம் | மொழி | குறிப்பு |  |
| --- | --- | --- | --- | --- | --- |
| 2008 | *நந்தா லவ்சு நந்திதா* | நந்திதா | கன்னடம் |  |  |
| 2012 | *அட்டகத்தி* | பூர்ணிமா | தமிழ் | விஜய் விருதுகள் (சிறந்த அறிமுக நடிகை) - பரிந்துரைக்கப்பட்டது |  |
| 2013 | *எதிர்நீச்சல்* | வள்ளி | தமிழ் | 1மே 2013 |  |
| 2013 | *இதற்குத்தானே ஆசைப்பட்டாய் பாலகுமாரா* | குமுதா | தமிழ் | 2 அக்டோபர் 2013 |  |
| 2014 | *முண்டாசுப்பட்டி* | கலைவாணி | தமிழ் | 13 ஜூன் 2014 |  |
| 2014 | *நளனும் நந்தினியும்* | நந்தினி | தமிழ் | 11 ஜூலை 2014 |  |
| 2015 | புலி | புஷ்பா | தமிழ் | சிறப்புத் தோற்றம் |  |
| 2015 | உப்பு கருவாடு | பூங்குழலி | தமிழ் | 27 நவம்பர் 2015 | } |
# கேம்பிரிச்சு ஆங்கில மொழி மதிப்பீடு


**கேம்பிரிச்சுப் பல்கலைக்கழக இ.எஸ்.ஓ.எல். தேர்வு** அல்லது **கேம்பிரிச்சு ஆங்கில மொழி மதிப்பீடு** (*Cambridge English Language Assessment*) என்பது ஆங்கில மொழியை தாய் மொழியாக பெற்றிராமல் பேசுபவர்களுக்கும், ஆங்கில கற்பித்தல் தரத்திற்காகவும் ஆங்கில மொழியில் தேர்வு வழங்கும் ஓர் இலாப நோக்கற்ற மதிப்பீடாகும்.  

## மேலோட்டம்
கேம்பிரிச்சு ஆங்கில மொழி மதிப்பீடு முன்பு கேம்பிரிச்சு இ.எஸ்.ஓ.எல். (Cambridge ESOL) என அறியப்பட்டது. **இ.எஸ்.ஓ.எல்.** (*ESOL*) என்பதன் அர்த்தம் "ஏனைய மொழிகளைப் பேசுபவர்களுக்காக ஆங்கிலம்" ("*English for Speakers of Other Languages*") என்பதாகும்.  

கேம்பிரிச்சு ஆங்கிலத் தேர்வினை ஒவ்வொரு வருடமும் 130 நாடுகளில் இருந்கு நான்கு மில்லியனுக்கு மேற்பட்டவர்கள் எழுதுகின்றனர். இத் தேர்வுகள் பொது ஆங்கிலம், வணிப ஆங்கிலம், கல்வி நோக்கத்திற்கான ஆங்கிலம், இளம் பயிலுனர்களுக்கான ஆங்கிலம் ஆகிய வகைகளில் அமைகின்றன.  

## தனிப்பட்ட தேர்வுகள்
### பொது ஆங்கிலம்
- கேம்பிரிச்சு ஆங்கிலம்: ஆரம்ப ஆங்கிலத் தேர்வு - (*Key English Test*, KET)
- கேம்பிரிச்சு ஆங்கிலம்: முன்னோட்ட ஆங்கிலத் தேர்வு - (*Preliminary English Test*, PET)
- கேம்பிரிச்சு ஆங்கிலம்: ஆங்கிலத்தில் முதல் சான்றிதழ் - (*Certificate in English*, FCE)
- கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ் - *Certificate in Advanced English*, CAE)
- கேம்பிரிச்சு ஆங்கிலம்: ஆங்கிலத்தில் திறமையான சான்றிதழ் (*Certificate of Proficiency in English*, CPE)

### பாடசாலைக்கான ஆங்கிலம்
- கேம்பிரிச்சு ஆங்கிலம்: பாடசாலைக்கான ஆரம்ப ஆங்கிலத் தேர்வு - (KET for Schools)
- கேம்பிரிச்சு ஆங்கிலம்: பாடசாலைக்கான முன்னோட்டமான ஆங்கிலத் தேர்வு - (PET for Schools)
- கேம்பிரிச்சு ஆங்கிலம்: பாடசாலைக்கான ஆங்கிலத்தில் முதல் சான்றிதழ் - (FCE for Schools)
# உத்தேச புற்றுநோய் தோன்றும் வீதம்

**உத்தேச புற்றுநோய் தோன்றும் வீதம்** என்பது ஒரு குறிப்பிட்ட ஆண்டில் ஒரு குறிப்பிட்ட இடத்தில் (நகரம் அல்லது மாநிலம் அல்லது நாடு) வசிக்கும் மக்களின் மொத்த எண்ணிக்கையையும் அவர்களில் புற்றுநோய் கண்டறியப்பட்ட புதிய நோயாளிகளின் எண்ணிக்கையையும் கொண்டு (*crude cancer incidence rate*) கணக்கிடப்படுகிறது.  

உத்தேச புற்றுநோய் தோன்றும் வீதம் =  

: புற்றுநோயால் பாதிக்கப்பட்டவர்களின்  
::::எண்ணிக்கை  
:---------------------------------------------------------X 100000  

:: மொத்த மக்கள் தொகை  
ஓர் ஆண்டின் நடுவில் ஒரே இடத்தில் வாழும் 100,000 லட்சம் பேரில் எத்தனைப் பேருக்கு அக்குறிப்பிட்ட வருடத்தில் இந்நோய் தோன்றுகிறது எனக் கணக்கிடுவதற்காக, புற்றுநோயால் பாதிக்கப்பட்டவர்களின் எண்ணிக்கையை மொத்த மக்கள் தொகையால் வகுக்கக் கிடைக்கும் ஈவுத்தொகை (மேலே உள்ள சமன்பாட்டிலிருந்து பெறப்பட்டது) 100,000 என்ற எண்ணால் பெருக்கப்படுகிறது.  

எடுத்துக்காட்டிற்காக:  

சென்னையின் மக்கள் தொகை 75,00000 (75 லட்சம்) என்றும் (ஆண்டு நடுவில்) இவர்களில் 5745 புதிய புற்று நோயாளிகள் பதிவாகினர் என்றும் கொண்டால் உத்தேச புற்றுநோய் வீதம் (உ.பு.தோ.வீ ):  

:<math>C C I R = \frac {5745}{7500000} \times 100000 = 77.5 </math>  

அதாவது லட்சம் பேரில் 77.5 பேருக்குப் புற்றுநோய் வர வாய்ப்பு உள்ளது.  

இதுபோல் ஆண், பெண் என்றும் வயது வாரியாகவும் கணக்கிடலாம்.
# ஜனனகருவி மாலை

**ஜனனகருவி மாலை** என்னும் நூல் இப்போது இல்லை. எனினும் இதன் பாடல்கள் இரண்டு உரையூல் ஒன்றில் மேற்கோளாகத் தரப்பட்டுள்ளன. நம் உடலை இந்த நூல் 'ஜனனகருவி' எனக் குறிப்பிடுகிறது. உடலுக்கு ஐம்பூத விகாரத்தால் வரும் அவத்தைகள் இதில் கூறப்பட்டுள்ளன.  
## பாடல்
உரைநூலில் கிடைத்துள்ள இரண்டு பாடல்களும் பொருள் நோக்கில் சொற்பிரிப்பு செய்யப்பட்டு இங்குத் தரப்பட்டுள்ளன.  

1  

அன்னை நுகர்ந்ததன் சாரம் பொழுது மூன்றில்  
:ஆம் கருவின் இரதம் அதன் மலம் நீர் கிட்டம்  
பின் இரதத்து உற்ற மலம் மயிரும் தோலும்  
:பேசு திறத்து இறைச்சி இதன் மலங்களாம் தசையில்  
துன்னி இடும் மேதை மலப் பித்தம் மேதையினில்  
:சூழ் என்பு மலம் நகம் ஆம் என்பின் மச்சை  
மன்னும் மலம் பீளை சுக்கிலத்தை மச்சை  
:மல நெய்ப்புச் சுக்கிலந்தான் வலி பலம் வாதமுமே  

2  

நிலம் முதல் ஐந்தும் உடலில் பப்பத்தாக  
:நிகழ் சூறு வயசு அளவும் அவத்தைகள் பத்து ஆக்கும்  
குலவு இளமை வளர்ச்சி எழில் மேதை வலி ஐந்தும்  
:வளர்த்திடும் முன்னர் ஐம்பான் ஆண்டு அளவில்  
நலிய வரும் பின்னை ஐம்பான் யாண்டு அளவில் தாது  
:நண்ணிய கண் செவி மணம் மூன்றும் போம்படியாத்  
கலை உணர்ந்தோர் இஃது அறிந்து ஞான யோகம்  
:கற்க வரும் காலத்தே கற்று அடைவர் கதியே.  
- "மற்றுக் கூறியன எல்லாம் **சனன கருவி மாலையுள்** விரித்துக் கூறியன கண்டுகொள்க. ஈண்டு எழுதிற் பெருகும் எனக் காட்டிற்றிலம்" - இவ்வாறு உரையில் கூறப்பட்டுள்ளது.
# யாழ்ப்பாணம் இந்துக் கல்லூரியின் சிறுவர் செயற்பாட்டுக் கழகம்

**சிறுவர் செயற்பாட்டுக் கழகம்** யாழ் இந்துக்கல்லூரியில் இயங்கிவரும் கழகங்களில் ஒன்றாகும். இது இக்கல்லூரியின் மாணவர்களின் நன்மை கருதி பல செயற்பாடுகளை செய்து வருகிறது.  

## வரலாறு
இக் கழகம் 2000ம் ஆண்டு ஒக்டோபர் 1ம் திகதி அன்று சிறுவர் உள மேம்பாடு கருதி அதிபர் ஏ. சிறிகுமரன் (1996 - 2005) காலத்தில் அல்பிரட் ஜெனீவா என்பவரால் உருவாக்கப்பட்டது. பொறுப்பாசிரியராக திருமதி. சா . அருந்தவபாலன் இருந்தார். இக்கழகத்தின் செயற்பாடாக வலயமட்ட பொதுஅறிவுப் பரீட்சை இவரது காலத்தில் ஆரம்பிக்கப்பட்டது. நா. கு . மகிழ்ச்சிகரன் 2012 இலிருந்து பொறுப்பாசிரியராக உள்ளார். 2009 ஆம் ஆண்டு இக்கழகத்தின் 10வது ஆண்டு இதழ் “கனிவு“ வெளியிடப்பட்டது. 2011ல் “சங்கமம்“ இறுவட்டு பாடல்கள் வெளியிடப்பட்டது. 2012ல் ”கண்ணீர் பூக்கள்” எனும் கவிதை இக் கழக அநுசரணையில் வெளியானது. 2013ம் ஆண்டில் இக்கழகத்தின் முகப்புத்தகம் (facebook) மற்றும் ருவிற்றர் (twitter) கணக்குகள் உத்தியோகபூர்வமாக ஆரம்பிக்கப்பட்டன.  

## சிறப்பு
யாழ்ப்பாணம் இந்துக் கல்லூரியின் சிறந்த கழகமாக 2009ம் ஆண்டு இக் கழகம் தெரிவு செய்யப்பட்டது. 2013ல் பாடசாலை குமாரசுவாமி பூங்கா, சிரமதான நடவடிக்கை மூலம் துப்பரவு செய்யப்பட்டது. 2013ல் கழக அங்கத்தவர்களுக்கு தனிப்பட்ட சீருடை உருவாக்கப்பட்டுள்ளது. 2013ல் யாழ்ப்பாணம் இந்துக் கல்லூரியின் நூலகத்துக்கு புத்தகங்கள் சேகரித்து வழங்கப்பட்டது. இதைவிட வருடாந்தம் இப் பாடசாலை தவிர 5 பாடசாலைகளில் பொதுஅறிவுப் பரீட்சை மற்றும் கவிதை, கட்டுரை, பேச்சு, குறுநாடகம், சித்திரம் போன்ற போட்டிகளும் நடாத்தி பரிசு வழங்கி வருவதும் குறிப்பிடத் தக்கது. இவை வருடாந்த சிறுவர் தின நிகழ்வின் போது வழங்கப்படுகின்றன.  

## வெளியிணைப்புகள்
முகநூல் பக்கம்  

முகநூல் பக்கம்  

டுவிட்டர் பக்கம்  

சிறுவர் செயற்பாட்டுக் கழகம்-blogger
# நிலைச் சார்பு

வெப்ப இயக்கவியலில் ஒரு நிலையில் இருக்கும் ஓர் அமைப்பு அந்நிலைக்கு எவ்வழியாக வந்து சேர்ந்தது என்பது பற்றிப் பொருட்டின்றி, அமைப்பின் நிகழ் நிலையை மட்டுமே கொண்டு நிர்ணயிக்கப்படும் ஒரு பண்பு, **நிலைச் சார்பு** அல்லது **நிலையின் சார்பு** (State Function or Functions of State) என்று வழங்கப்படும். நிலைச் சார்பு ஒரு அமைப்பின் சமன்பாட்டு நிலையை விவரிக்கிறது.  

எடுத்துக்காட்டாக, ஒரு வெப்ப இயக்கவியல் அமைப்பின் சமன்பாட்டு நிலையை விவரிப்பதால் உள்ளாற்றல், வெப்ப அடக்கம், சிதறம் என்பவை எல்லாம் நிலைச் சார்புகளாகும்.  

## நிலைச் சார்புகளின் பட்டியல்

வெப்ப இயக்கவியலில் நிலைச் சார்புகளாகக் கருதப்படுபவை:  

- நிறை
- ஆற்றல் (*E*)
  - வெப்ப அடக்கம் (*H*)
  - அக ஆற்றல் (*U*)
  - கிப்சு கட்டிலா ஆற்றல் (*G*)
  - எல்ம்மோல்ட்சு கட்டிலா ஆற்றல் (*F*)
  - Exergy (*B*)
- சிதறம் (*S*)

- அழுத்தம் (*P*)
- வெப்பநிலை (*T*)
- கனவளவு (*V*)
- Chemical composition
- Specific volume (*v*) or its reciprocal அடர்த்தி (*ρ*)
- Fugacity
- Altitude
- Particle number (*n*<sub>*i*</sub>)
# சிறுவர் செயற்பாட்டுக் கழகம் (யாழ்ப்பாணம் இந்துக் கல்லூரி)

1. வழிமாற்று யாழ்ப்பாணம் இந்துக் கல்லூரியின் சிறுவர் செயற்பாட்டுக் கழகம்
## கழகத் தலைவர்கள்
- 2000-
- 2001-
- 2002-
- 2003-
- 3004-
- 2005-
- 2006-
- 2007-திலீப்அமுதன்
- 2008-ராம்ஜி
- 2009-க.உசாந்தன்
- 2010-அஜித்
- 2011-த.மதீசன்
- 2012-சிவகுலன்
- 2013-ஓ.நிதுாசன்
- 2014-
# தமிழ்நாடு தோட்டக்கலை வளர்ச்சி முகமை



**தமிழ்நாடு தோட்டக்கலை வளர்ச்சி முகமை** (TANHODA-Tamil Nadu Horticulture Development Agency) ஆனது பெரிய அளவில் இந்திய அரசின் நிதிஉதவியுடன் வேளாண்மையை மேம்படுத்துவதற்காக தமிழ்நாடு அரசால் ஆரம்பிக்கப்பட்ட ஒரு முகமை ஆகும்.  

## வரலாறு
தமிழ்நாடு சங்கங்களின் பதிவுச் சட்டம் 1975 இன்படி, இம்முகமை ஒரு சங்கமாக பதிவு செய்யப்பட்டது. இவ்வமைப்பு, அரசாணை எண்-91 (வேளாண்மை)-27.03.2000 இன் கீழ், நடுவண் அரசின் பெரியளவிலான நிதியுதவியுடன் 18.06.2004 அன்று வேளாண்மையின் மேம்பாட்டுக்காகத் தொடங்கப்பட்டது.  

## அமைப்பின் செயல்பாடுகள் மற்றும் அதிகாரங்கள்
தேசிய தோட்டக்கலை மிசன், சொட்டு நீர்ப்பாசனம், துல்லிய வேளாண்மை, தேசிய மூங்கில் மிசன் போன்ற திட்டங்களைச் செயல்படுத்தும் சிறப்பு அமைப்பாக இம்முகமை செயல்படுகிறது.  

## செயல்கள்
- விவசாயிகள் மற்றும் பணியாளர்களுக்குப் பயிற்சி.
- உள்நாட்டு மற்றும் ஏற்றுமதிச் சந்தை புலனாய்வுப் பிரிவு (DEMIC) 2004ம் ஆண்டு ஆரம்பிக்கப்பட்டது.
- வெளியீடுகள்:
தமிழ்நாடு மாநில விவசாய விற்பனை வாரியம் (Tamil Nadu state agricultural Marketing Board) வேளாண்மையின் பல பிரிவுகளில் பயனுள்ள நூல்களை வெளியிட்டது.  
- கண்காட்சிகள்
# ஜெயந்தி நாகராஜன்


**ஜெயந்தி நாகராஜன்** (பிறந்த தேதி: மார்ச் 25 1954) என்பவர் ஒரு தமிழக எழுத்தாளர். தமிழில் முதுகலைப் பட்டம் மற்றும் ஆய்வியல் நிறைஞர் பட்டம் பெற்ற இவர் தற்போது மதுரை காமராசர் பல்கலைக்கழகத்தில் “வள்ளியப்பா படைப்புக்களில் வாழ்வியல் அறங்கள்” எனும் தலைப்பில் முனைவர் பட்ட ஆய்வை மேற்கொண்டிருக்கிறார். மதுரை செந்தமிழ்க் கல்லூரியில் உதவிப் பேராசிரியராகப் பணியாற்றி ஓய்வு பெற்றிருக்கும் இவர் பல்வேறு அச்சிதழ்களில் கதை, கவிதை, நேர்காணல்கள் போன்றவற்றை எழுதியிருக்கிறார்.  

## பிறப்பு
இவர் சென்னை திருவல்லிக்கேணியில் சாரதா, சதாசிவன் ஆகியோருக்குப் பிறந்தார்.  

## எழுதியுள்ள நூல்கள்

இவர் கதை, கவிதை, நாடகம், வாழ்க்கை வரலாறு போன்ற தலைப்புகளில் சுமார் 40 நூல்களை எழுதியிருக்கிறார்.  

## பாராட்டுகள்

இவர் தன்னுடைய படைப்புகளுக்காக வரலாற்று எழுத்துச் செம்மல்,எழுத்துச்சுடர் என்கிற சிறப்புப்பட்டங்களையும் பெற்றுள்ளார்.  

## விருதுகள்
- வள்ளியப்பா இலக்கிய விருது
- கவிதை உறவு விருது,
- டாக்டர் மு.வ. நினைவு விருது
- இலக்கிய வேந்தன் விருது
- நல்லாசிரியர் விருது- சென்னை கிழக்கு தாம்பரம் அரிமா சங்கம்
போன்ற விருதுகளையும் பெற்றிருக்கிறார்.  

## ஆதாரங்கள்
# வெளிநாட்டு மொழியாக ஆங்கிலத் தேர்வு


**டொஃபல்** (*TOEFL* ) அல்லது முன்பு அறியப்பட்ட **வெளிநாட்டு மொழியாக ஆங்கிலத் தேர்வு** (*Test Of English as a Foreign Language*) என்பது கல்விசார் இடங்களில் ஒரு நபரின் ஆங்கில மொழிப் பயன்பாட்டையும் புரிந்து கொள்ளுதலையும் அறிந்து கொள்வதற்கான தேர்வு ஆகும். இத்தேர்வு கல்வித் தேர்ச்சி சேவையினால் (*Educational Testing Service - ETS*) வடிவமைக்கப்பட்டு நிர்வகிக்கப்படுகின்றது. இது ஐக்கிய அமெரிக்க பல்கலைக்கழகங்களில் கல்வி பயில விரும்பும் ஆங்கில மொழியினை தாய் மொழியாகக் கொண்டிராதவர்களுக்கு ஆங்கில மொழித் திறமையை உறுதிப்படுத்தி சிக்கல்களை வெளிக்கொணர விரிவாக்கப்பட்டது. பின்னர் இது ஆங்கில மொழியினை தாய் மொழியாகக் கொண்டிராதவர்களுக்கு கல்லூரி மற்றும் பல்கலைக் கழகங்களின் அனுமதிக்கான நிபந்தனையாகியது. மேலும் பல நிறுவனங்கள் மற்றும் புலமைப் பரிசில் போன்றவற்றிற்கு இது தேவையான தேர்வாகக் காணப்படலாம். டொஃபல் கணிப்பெண்கள் இரண்டு வருடங்களுக்கு செல்லுபடியாகும். அதன்பின் அவை செல்லுபடியற்றுப் போகும்.  

## டொஃபல் - ஐஈஎல்டிஎஸ் பதிப்பெண்களின் தொடர்பு
டொஃபல் மற்றும் ஐஈஎல்டிஎஸ் பதிப்பெண்கள் தொடர்பு  
| ஐஈஎல்டிஎஸ் பதிப்பெண் | டொஃபல் பதிப்பெண் |  |
| --- | --- | --- |
| 9 | 118-120 |  |
| 8.5 | 115-117 |  |
| 8 | 110-114 |  |
| 7.5 | 102-109 |  |
| 7 | 94-101 |  |
| 6.5 | 79-93 |  |
| 6 | 60-78 |  |
| 5.5 | 46-59 |  |
| 5 | 35-45 |  |
| 4.5 | 32-34 |  |
| 0-4 | 0-31 | } |
# பாலமேடு ஜல்லிக்கட்டு


மதுரை மாவட்டத்தில் உள்ள பாலமேடு என்னும் ஊரில் ஆண்டுதோறும் பொங்கல் நிகழ்ச்சியைக் கொண்டாடும் பொருட்டு நடத்தப்படும் தமிழர்களின் வீர விளையாட்டுகளில் ஜல்லிக்கட்டும் ஒன்று ஆகும். இவ்வூரில் நடக்கும் இவ் விளையாட்டைக் காண பல ஊர்களிலிருந்து ஏராளமான பொதுமக்களும், வெளி நாட்டுப் பயணிகளும் வந்து கூடுவது ஆண்டுதோறும் வழக்கம். இதனை ஏறுதழுவல் என்றும் அழைப்பர். 500 ஆண்டுகளுக்கு முன்பே இந்த வீர விளையாட்டு இருந்ததற்கானச் சான்றுகள் கிடைத்துள்ளன.  

## வீரர்கள்
மாடுபிடிக்கும் வீரர்களுக்குச் சமீபகாலமாக சீருடைகள் கட்டாயப்படுத்தப்பட்டுள்ளது. 2013 ஆம் ஆண்டு இங்கு நடந்த ஜல்லிக்கட்டில் மஞ்சள் நிறத்தில் மேலாடையும், நீல நிறத்தில் கால் சட்டையும் சீருடையாக இருந்தது. சீருடை அணிந்து வீரர்கள் மக்களின் ஆரவாரத்திற்கிடையே தடுப்பினுள் தயாராக இருப்பார்கள். "வாடிவாசல்" என்று அழைக்கப்படும் பகுதியிலிருந்து காளைகள் விரட்டிவிடப்படும். அதன் கொம்புகள் நேர்த்தியாக சீவப்பட்டு அதன் மேல் நாணயங்கள் கட்டப்பட்ட பொதி ஒன்றையும் கொம்பில் சுமந்து ஆக்ரோசமாக விரைந்து வரும். அக்காளைகளின் திமிலை வீரர்கள் லாவகமாக பிடித்து அடக்குவார்கள்.  

## பரிசுப் பொருட்கள்
மாட்டை அடக்கும் வீரர்களுக்கு பெண்களை திருமணம் செய்து வைத்ததாக வரலாறு கூறினாலும், தற்போது தங்க நாணயங்களோடு மிதிவண்டிகள், மிக்சிகள், கைபேசிகள், பாத்திரங்கள், வயர் பின்னப்பட்ட கட்டில்கள், அலமாரிகள் போன்றவையும் பரிசாக கொடுக்கப்படுகிறது.  

## காளைகள்
இங்கு வரும் காளைகள் இந்த ஊரிலிருந்து மட்டுமின்றி மதுரை மாவட்டம், திருச்சிராப்பள்ளி மாவட்டம், புதுக்கோட்டை மாவட்டம், தேனி மாவட்டம், விருதுநகர் மாவட்டம் போன்ற மாவட்டங்களில் உள்ள ஊர்களிலிருந்தும் வந்து போட்டியில் கலந்து கொள்வது வழக்கமாக உள்ளது.  

## 2023
2023 ஆம் ஆண்டு ஜனவரி 16 ஆம் நாள் மஞ்சள்மலை ஆற்று மைதானத்தில் அமைச்சர் பி. மூர்த்தி போட்டியைத் துவக்கி வைத்தார். இதில் 335 மாடுபிடி வீரர்களும், வாடிவாசலில் 750 முதல் 1,000 காளைகளும் அவிழ்த்து விடப்பட்டன.  
முதல் இடத்தைப் பிடித்த மணி என்பவர் 16 காளைகளையும், இரண்டாமிடம் பிடித்த ராஜா என்பவர் 11 காளைகளையும், மூன்றாமிடம் பிடித்த அரவிந்த் என்பவர் 9 காளைகளையும் பிடித்தனர். இதில் மொத்தம் நான்கு சுற்று முடிவில் ஒருவர் உயிரிழந்தார் மற்றும் 18 நபர்கள் காயமடைந்தனர்.  

## 2024
சுமார் 847க்கும் மேற்பட்ட காளைகளும் 485 வீரர்களும் கலந்து கொண்ட, பத்து சுற்றுகள் நடைபெற்ற போட்டியில், பொதும்புவை சேர்ந்த பிரபாகரன் 14 காளைகளை அடக்கி முதல் பரிசையும் (கார்), சின்னப்பட்டியை சேர்ந்த தமிழரசன் 11 காளைகளை அடக்கி இரண்டாம் பரிசையும், 8 காளைகளை பிடித்த கொந்தகை பாண்டீஸ்வரன் மூன்றாம் பரிசையும் பெற்றனர். புதுக்கோட்டை சின்னகருப்பு காளை சிறந்ததாகத் தேர்வாகி காரினைப் பரிசாக வென்றது.  

## 2025
இந்த ஆண்டு சுமார் 930 காளைகள் பங்கேற்றன. திண்டுக்கல் மாவட்டம் நத்தத்தைச் சேர்ந்த பார்த்திபன் 14 காளைகளை அடக்கி முதல் (மகிழுந்து) பரிசையும், மஞ்சம்பட்டி துளசிராம் 12 காளைகளை அடக்கி இரண்டாவது பரிசையும் (பைக்), பொதும்புவை சேர்ந்த பிரபாகரன் 11 காளைகளை அடக்கி மூன்றாவது பரிசையும் (மின்சார பைக்) பெற்றனர். சிறந்த காளைக்கான முதல்பரிசு (டிராக்டர்) சத்திரப்பட்டி தீபக், இரண்டாவது பரிசு (நாட்டின பசுவும், கன்றும்) சின்னப்பட்டி கார்த்திக், மூன்றாவது பரிசு (வேளாண் கருவி) குருவித்துறை பவித்ரன் ஆகியோருக்கு வழங்கப்பட்டது.
# பொறிமுறைச் சமநிலை

களைக் காட்டும் வரைபடம்.]]  
ஓர் அமைப்பின் உள்ளே அல்லது அந்த அமைப்பிற்கும் அதன் சூழலுக்கும் இடையே சமனற்ற விசைகள் ஏதும் இல்லாதிருந்தால் அவ்வமைப்பு **பொறிமுறைச் சமநிலையில்** (*mechanical equilibrium*) இருக்கிறது எனலாம். அதே போல அவ்வமைப்பின் உள்ளே எல்லா இடங்களிலும் அழுத்தம் சமமாக இருக்கும்போதும், அவ்வமைப்பிற்கும் சூழலுக்கும் இடையேவும் அழுத்தம் ஒன்றாக இருக்கும்போதும் அங்கு பொறிமுறைச் சமநிலை இருக்கும். இரண்டு அமைப்புகளின் இடையே அழுத்தம் ஒன்றாக இருந்தால் அவையிரண்டும் பொறிமுறைச் சமநிலையில் இருக்கின்றன என்று கூறலாம்.
# பதின்மூன்று குடியேற்றங்கள்

**பதின்மூன்று குடியேற்றங்கள்** (*Thirteen Colonies*) எனப்படுபவை வட அமெரிக்காவின் அத்திலாதிக்குக் கரையோரம் நிறுவப்பட்டிருந்த பிரித்தானியக் குடியேற்றங்கள் ஆகும். முதல் குடியேற்றம் 1607வில் வர்ஜீனியாவிலும் கடைசி குடியேற்றம் 1733இல் ஜோர்ஜியாவிலும் நிறுவப்பட்டது. 1754ஆம் ஆண்டு நடத்தப்பட்ட அல்பனி காங்கிரசில் இந்த மாநிலங்கள் ஒருங்கிணைந்து கூடிய உரிமைகளைக் கோரின; மேலும் 1776இல் தனியான கண்டத்து நாடாளுமன்றத்தை உருவாக்கி பெரிய பிரித்தானியாவிலிருந்து விடுதலை கோரின. புதிய இறைமையுள்ள நாடாக, அமெரிக்க ஐக்கிய இராச்சியங்கள் எனப் பெயர் சூட்டிக்கொண்டன.  

## குடியேற்றங்கள்
பதின்மூன்று குடியேற்றங்களாவன:  
1. டெலவேர் குடியேற்றம்
1. பென்சில்வேனியா மாகாணம்
1. நியூ செர்சி மாகாணம்
1. ஜோர்ஜியா மாகாணம்
1. கனெக்டிகட்டு குடியேற்றம்
1. மாசச்சூசெட்சு விரிகுடா மாகாணம்
1. மேரிலாந்து மாகாணம்
1. தெற்கு கரோலினா மாகாணம்
1. வடக்குக் கரோலினா மாகாணம்
1. நியூ ஹாம்ப்சையர் மாகாணம்
1. வர்ஜீனியா குடியேற்றம்
1. நியூ யார்க் மாகாணம்
1. ரோடு தீவு குடியேற்றமும் பிராவிடன்சு பிளான்டேசன்சும்

ஒவ்வொரு குடியேற்றமும் தனக்கானத் தனி அரசமைப்பைக் கொண்டிருந்தன. இவர்கள் பெரும்பாலும் தங்கள் நிலத்திற்குரிமையுள்ள விவசாயிகளாக இருந்தனர். நகராட்சி மற்றும் மாகாண அரசினை தேர்ந்தெடுக்கும் வாக்குரிமை பெற்றவர்களாக இருந்தனர்.உள்ளூர் நீதிமன்றங்களில் சான்றாயர்களாகப் பொறுப்பேற்றனர். சில குடியேற்றங்களில், குறிப்பாக வர்ஜீனியா, கரோலினாக்கள், ஜோர்ஜியாவில் குறிப்பிடத்தக்க அளவில் ஆபிரிக்க அடிமைகள் இருந்தனர். 1760களிலும் 1770களிலும் நடந்த வரிகளுக்கு எதிரான கிளர்ச்சிகளைத் தொடர்ந்து இந்த மாகாணங்கள் அரசியலில் ஐக்கியப்பட்டு பிரித்தானிய அரசுக்கெதிராக ஒருங்கிணைந்து 1775-1783இல் புரட்சிப் போரில் ஈடுபட்டனர். 1776இல் தங்கள் விடுதலையை அறிவித்ததுடன் 1783இல் பாரிசு உடன்பாட்டில் கையெழுத்திட்டு அதனை உறுதிபடுத்தினர்.  

## வளர்ச்சி
# எரிக்கோ


**எரிக்கோ** (*Jericho*, ; ; ) என்பது யோர்தான் நதிக்கு அண்மையில் அமைந்துள்ள ஓர் நகரம். 2007 இல் இதன் மக்கள் தொகை 18,346 ஆக இருந்தது இந்நகர் 1948 முதல் 1967 வரை யோர்தான் வசமிருந்தது. 1967 இல் இருந்து இசுரேயலின் இருந்து வருகின்றது. 1994 முதல் இதன் நிர்வாகப் பொறுப்பு பாலஸ்தீன அதிகார சபையிடம் ஒப்படைக்கப்பட்டது. இந்நகர் உலகிலுள்ள தொடர்ச்சியான மனித இருப்புக்கு உள்ளாகி நகரங்களில் ஒன்று.
# திருவெண்ணெய்நல்லூர் கிருபாபுரீசுவரர் கோயில்



**திருவெண்ணெய்நல்லூர் ஆட்கொண்டநாதர் கோயில்** தமிழ்நாடு விழுப்புரம் மாவட்டத்திலுள்ள திருவெண்ணெய்நல்லூர் எனும் ஊரில் அமைந்துள்ள, தேவாரப் பாடல் பெற்ற தலங்களில் நடுநாட்டு தலங்களில் சுந்தரரால் பாடல் பெற்ற சிவாலயமாகும்.  

## அமைவிடம்
விழுப்புரத்திலிருந்து திருச்சிராப்பள்ளிக்குச் செல்லும் இருப்புப்பாதையில், திருவெண்ணெய்நல்லூர் சாலைத் தொடர் வண்டி நிலையத்திலிருந்து 7 கி.மீ. தொலைவில் அமைந்துள்ளது.  

## இறைவன், இறைவி
இக்கோயிலுள்ள மூலவர் கிருபாபுரீசுவரர் என்றும் தடுத்தாட்கொண்டநாதர் என்றும் அழைக்கப்படுகிறார். இறைவி மங்களாம்பிகை எனப்படுகிறார்.  
இங்குள்ள இறைவர், முதலாம் இராசராச கல்வெட்டில், திருவெண்ணெய்நல்லூர்த் திருவருட்டுறை ஆள்வார் என்றும், இரண்டாம் இராசாதிராச முதலானோர் கல்வெட்டுக்களில் திருவெண்ணெய் நல்லூர் ஆட்கொண்டதேவர் என்றும், தடுத்தாட்கொண்ட தேவர் என்றும் அழைக்கப் பெறுகிறார்.  

## சிறப்புகள்
இக்கோயிலின் தல மரம் மூங்கில் ஆகும். இவ்வூரிலுள்ள கோயிலுக்குத் திருவருட்டுறை என்று பெயர். சுந்தரமூர்த்தி நாயனார், புத்தூர் சடங்கவியாருடைய மகளாரைத் திருமணஞ் செய்தருளும் போது, இறைவர், முன் கயிலாயத்தில் அருளியபடி வயது முதிர்ந்த அந்தணராய்த் தோன்றித் தடுத்தாட்கொண்டருளிய இடம். அப்புத்தூர் இது பொழுது மணம் தவிர்ந்தபுத்தூர் என்று வழங்கப்படுகின்றது. சைவசமய சந்தனாசாரியராகிய மெய்கண்டதேவர் எழுந்தருளியிருந்த தலமும் இது. இம் மெய்கண்ட தேவருக்கு அருள் செய்த மூர்த்தி பொல்லாப் பிள்ளையார் ஆவர். இக்கோயிலின் தீர்த்தம் பெண்ணையாறு ஆகும்.  

## அருகிலுள்ள கோவில்
- திருமுண்டீசுவரம்
# ரமல்லா


**ரமல்லா** (*Ramallah*, ) என்பது (ஆரமேயத்தில் "உயரமான இடம்" அல்லது "மலை" எனவும் அரபில் "அல்லா" எனவும், "கடவுளின் உயரம்" என அர்த்தமுடையது) வட எருசலேமிலிருந்து 10 கி.மீ. (6 மைல்) தொலைவில் மத்திய மேற்குக் கரையில் அமைந்துள்ள ஓர் நகரம். இது பாலஸ்தீனின் நிர்வாக தலைநகராகச் செயற்படுகின்றது. இதன் சனத்தொகை 27,092 ஆகும்..
# அறகண்டநல்லூர் அதுல்யநாதேஸ்வரர் கோயில்



**அரகண்டநல்லூர் அதுல்யநாதேஸ்வரர் கோயில்** சம்பந்தர், திருநாவுக்கரசர் ஆகியோரால் தேவாரம் பாடல் பெற்ற சிவத்தலமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.  

## அமைவிடம்
இச்சிவாலயம் தமிழ்நாடு விழுப்புரம் மாவட்டம், திருக்கோவிலூர் நகரம், கண்டாச்சிபுரம் வட்டம், அரகண்டநல்லூர் பேரூராட்சியில் அமைந்துள்ளது.  

## இறைவன், இறைவி
இச்சிவாலயத்தின் அறையணிநாதர் மூலவர் அதுல்யநாதேஸ்வரர் (ஒப்பில்லாமணீஸ்வரர்) மற்றும் அருள்நாயகி தாயார் சௌந்தர்யகனகாம்பிகை (அழகிய பொன்னழகி) ஆவர்.  

## இவற்றையும் காண்க
# இரையகத் தடுப்புப் பல்புரதக்கூறு


**இரையகத் தடுப்புப் பல்புரதக்கூறு** [Gastric inhibitory polypeptide (**GIP**), என்னும் இயக்குநீரானது செக்கிரெடின் குடும்பத்தைச் சேர்ந்ததாகும்.  

இரையகத் தடுப்புப் பல்புரதக்கூறு, குளூக்கோகான்-போன்ற புரதக்கூறு-1 ஆகியவை இரையக குடலிய இயக்குநீர் தொகுதிகளுள் ஒன்றான இன்கிரெடின்கள் வகையைச் சேர்ந்தவைகளாகும். இது, 42 அமினோ அமிலங்களைக் கொண்டப் புரதக்கூறாகும்.
# மயிலம்



**மயிலம்** (ஆங்கிலம்:Mailam) இந்திய நாட்டில், தமிழ்நாட்டில் உள்ள விழுப்புரம் மாவட்டத்திலுள்ள, நகரமாகும். இது மயிலம் ஊராட்சி ஒன்றியம் மற்றும் மயிலம் (சட்டமன்றத் தொகுதி) ஆகியவற்றின் நிர்வாக தலைமையிடம் மற்றும் மயிலம் ஊராட்சி அமைந்துள்ளது. இது ஆரணி மக்களவைத் தொகுதிக்கு உட்பட்டதாகும்.  

மயிலம் 30 செப்டம்பர், 1993-ஆம் ஆண்டு கடலூர் மாவட்டத்திலிருந்து பிரிந்த விழுப்புரம் மாவட்டத்தில் அமைந்துள்ளது. மயிலம் மாவட்டத்தலைநகரான விழுப்புரத்திலிருந்து 28 கி.மீ. தூரத்திலும், திண்டிவனத்திலிருந்து 12 கி.மீ. தூரத்திலும், புதுச்சேரியிலிருந்து 33 கி.மீ. தூரத்திலும், நெல்லிக்குப்பத்திலிருந்து 45 கி.மீ. தூரத்திலும் அமைந்துள்ளது. இதன் அருகில் உள்ள புகைவண்டி நிலையம் மயிலம் புகைவண்டி நிலையம் ஆகும்.  

## வீடூர் அணை
மயிலம் ஊராட்சிக்கும், வீடூர் ஊராட்சிக்கும் இடையே உள்ள **வீடூர் அணை** சங்கராபரணி மற்றும் பெரியாறு ஒன்று சேருமிடத்தில் உள்ளது.  

## கோயில்
இங்கு புகழ்பெற்ற முருகன் கோயில், மலை மீது அமைந்துள்ளது.  

11-ஆம் நூற்றாண்டைச் சேர்ந்த 1,000 ஆண்டு பழமையான ஸ்ரீ மயிலியம்மன் கோவிலும் உள்ளது. இது மணல் ஏரி அருகில் அமைந்துள்ளது.
# ஈயான்குலம் இசக்கியம்மன் கோயில்


கன்னியாகுமரி மாவட்டத்தில் 108 திவ்யதேசத்தில் ஒன்றான திருவட்டாறு ஆதிகேசவ பெருமாள் ஆலயத்திற்கு அருகில் ஆற்றூர் புலிபுனம் சாலையில், தாமிரபரணியின் கிளை நதியான பருத்திவாய்க்காலுக்கும் ஈயான்குளத்துக்கும் எதிரில் தொழிச்சல் பகுதியில் அமைந்துள்ளது, ஈயான்குளம் இசக்கி அம்மன் கோவில்.  

இந்திரனிடம் பாரதத்தின் தென்பகுதியில் நடக்கும் அநீதியை அழிக்க இயக்கி, இயக்கன், ரக்ஷன், ரக்ஷி என பல பெயர்களில் தொடர்ந்து அவதாரம் எடுத்துக்கொண்டிருப்பேன் என்ற ஆதிபராசக்தி (தகவல்: தேவி பாகவதம்) இப்பகுதியில் பல ஆண்டுகளாக பொது மக்களுக்கு அருள்புரிந்து வந்த அம்மன். பெண்கள் வெற்றிலை வைத்து வேண்டினால் அவசர தேவைகளுக்கு பொன்னாபரணம் தந்து உதவியதாகவும், திருவட்டாறு ஆதிகேசவ பெருமாள் ஆலயத்திற்கு போகும் பாதையில் அம்மனுக்கு தனது பரிவாரத்தோடு படையல் வைத்து வேண்டிச் செல்வதாவும் செவிவழிச் செய்தி கூறுகிறது. காலரா போன்ற உயிர்க்கொல்லி நோய்கள் வந்தபோது அம்மனே இப்பகுதி மக்களைக் காத்ததாக முதியோர்கள் கூறுகிறார்கள்.  

இப்பகுதி மக்களோடு இரண்டற கலந்த அம்மனுக்கு பழைய ஆலயத்துக்கு அருகில் அரைகோடி ரூபாய் செலவில் 34 அடி உயர கோபுரத்தோடு புதிய கோவில் நிறுவப்பட்டு அம்மன் அருளால் 06/04/2012 அன்று மடாதிபதிகள், ஆன்மிக தலைவர்கள் இலட்சக்கணக்கான பக்தகோடிகள் முன்னிலையில் கும்பாபிஷேகம் நடந்தது.  

பிள்ளைவரம் கிடைக்கும் இத்திருத்தலத்தில் வந்து வேண்டினால் எல்லாவிதமான தோசமும் தீரும் என்பது பக்தர்களின் நம்பிக்கை.  

ஆறு மற்றும் குளத்தைத் தன் எதிரே கொண்டுள்ள இத்தலத்தில் அரசமரத்தோடு ஆலமரம் இணைந்திருப்பதும் புனிதமாக கருதப்படுகிறது. இத்தலத்தில் ஒரே கோபுரத்தில் செண்பகவல்லி, நீலகோசி என்ற இரு திருநாமத்தில் இரு தேவியராக இசக்கி அம்மன் அருள்புரிவது மற்றுமோர் சிறப்பு ஆகும்.  

திருவிழா: பங்குனி அஸ்தம் நட்சத்திரத்தை மையமாக வைத்து ஏழு நாட்கள்.
# அல்டோஸ்டீரோன்


**அல்டோஸ்டீரோன்** (Aldosterone) என்னும் இஸ்டீராய்டு இயக்குநீர் கனிமக் கார்ட்டிக்காய்டுக் குடும்பத்தைச் சேர்ந்ததாகும். இது, அண்ணீரகச் சுரப்பியிலுள்ள அட்ரீனல் புறணியின் வெளிப்புறப் பகுதியிலிருந்து உருவாகிறது. அல்டோஸ்டீரோன் முதன்மையாக சிறுநீரகத்தியின் சேய்மையிலுள்ள நுண்குழல்கள், சேகரிக்கும் நாளங்கள் ஆகியவற்றின் மீது செயலாற்றியும், சிறுநீரகங்களில் அயனிகளையும், நீரையும் வேகமாக மீளுறிஞ்சுவதைத் தூண்டுவதன் மூலமாகவும், சோடியம் அயனிகளைப் பாதுகாத்தும், பொட்டாசியம் அயனிகளைச் சுரந்தும், அதிகமாக நீரைத் தக்கவைத்துக் கொண்டும், இரத்த அழுத்தத்தை அதிகரித்தும், இரத்த அழுத்தத்தைக் கட்டுப்பாட்டில் வைப்பதில் முக்கியமானப் பங்காற்றுகிறது. கட்டுப்பாடற்ற நிலையில் நோயைத் தூண்டக்கூடிய அல்டோஸ்டீரோன் இதயக்குழலிய, சிறுநீரக நோய்கள் உருவாவதிலும், விருத்தியடைவதிலும் பங்கேற்கிறது. இதயச் சுரப்பான இதயியச் சோடியச்சிறுநீர்மைப் புரதக்கூறு செயற்பாட்டிற்கு எதிராக அல்டோஸ்டீரோன் செயல்படுகின்றது.
# வார்ப்புரு:Infobox spaceflight

|}}  

|data4 =  

|data5 = }}|}}  

|data6 =  

|data7 =  

|data8 = }  
|data9 = }  

|data10 =  

|data11 =  

|data12 =  

|header15 =  
|data16 = }}  

| below =  

}  
}}<noinclude>  

</noinclude>
# கணையப் பல்புரதக்கூறு



கணையத்திலுள்ள கணையப் பல்புரதக்கூறின் நோயெதிர்ப்பு திசுவேதியியல் படம், 200×]]  

**கணையப் பல்புரதக்கூறு** *(Pancreatic polypeptide, (PP)*) என்னும் புரதக்கூறு முதன்மையாக கணையத்தின் தலைப் பகுதியிலுள்ள கணையப் பல்புரதக்கூறு சுரப்பு செல்களிலிருந்து (*PP cell*) சுரக்கப்படுகிறது. முப்பத்தியாறு அமினோ அமிலங்களைக் கொண்ட இப்பல்புரதக்கூற்றின் மூலக்கூறு எடை அண்ணளவாக 4200 டால்டன்களாகும்.  

கணையத்தின் வெளிச்சுரப்பு, உட்சுரப்புகளை சுயக்கட்டுப்பாட்டில் வைத்திருப்பதே கணையப் பல்புரதக்கூற்றின் பணியாகும். இரையக குடலியச் சுரப்புகள், கல்லீரல் கிளைக்கோசன் அளவுகள் ஆகியவற்றின் மீதும் இதன் தாக்கங்கள் உண்டு.
# கைஃபா


**கைஃபா** அல்லது **ஹைஃபா** (*Haifa*, ; ) என்பது தென் இசுரேலின் பெரும் நகரும், 291,000 க்கு மேற்பட்ட சனத்தொகையினைக் கொண்டு இசுரேலின் மூன்றாவது பெரிய நகராகவும் உள்ளது. கைஃபா மாவட்டத்தின் தலைமையிடமான கைஃபா நகரம், பகாய் சமயத்தின் உலகத் தாயகமாகவும், யுனெஸ்கோவின் உலகப் பாரம்பரியக் களமாகவும் திகழ்கிறது.  

## இதனையும் காண்க